Trobelė ehk Pirtelė kivi
**Geidžiai** (žemaidi *Geidžē*) on küla Leedus Mažeikiai rajoonis Tirkšliai vallas. 

Geidžiai asub Šerkšnė jõe kaldal. Osaliselt ulatub külla Natura 2000 ala Venta keskjooks. Ka jääb osaliselt külla Šerkšnė hüdrograafiline kaitseala. Ümbruskonna elanikud kutsuvad asulat selle kivirohkuse ja teede äärde rajatud kiviaedade pärast Geidžiai kindluseks.

Geidžais on püha Anna kabel. Geidžiai kalmistu jääb ametlikult Spurganai külla.

Ajalugu
-------

Küla kohta on teateid aastast 1569, mil see kuulus Tirkšliai mõisale. Aastal 1862 valmis praegune püha Anna kabeli hoone; kabel ise oli sinna rajatud juba varasematel aastatel. 

Aastal 1920 avati Geidžiais algkool. Aastal 1971 osteti eraisikult kooli tarbeks uus kahekorruseline telliskiviehitis. Kohalik kolhoos rajas selle asemele kooli tarbeks sobilikuma hoone. Aastal 2003 sealne kool suleti.

Kaitstavad mälestised
---------------------

Muinsuskaitse all on Trobelė (ka Pirtelė) nime kandev suur kivi, mille kohta räägitakse mitmeid muinasjutte. Trobele tähendab väikest Žemaitija piirkonnale omast taret. Selle kohta on rahvasuus käibel jutt teekäijast, kes mitte kusagilt öömaja ei leidnud. Viimaks leidis metsast tare ja veetis seal öö. Tarest lahkudes oli tema selja taga kivi. Kivi ise olevat sinna sattunud, kui Venta jõele paisu ehitada tahtnud kurat selle maha pillas. Ka olevat kivi alla maetud pott kulda, mille üks rändaja kuradi eest sinna peitis. Kivi on ka looduskaitse all.

Geidžiai votiivkabel asb aadressil Tirkšlių g. 15. Kabel rajati XX sajandi alguses. Aastal 1912 valminud kabelis asub kompositsioon Pietà.

Geidžiai kabeli rajasid kohalikud parunid Važinskised. Kabeli kohta on teateid Tirkšliai kiriku inventariraamatus aastast 1773. Kompleksi kuuluvad kabel ja selle kellatorn, seda piirab kiviaed. Nõukogude perioodil kasutati seda kolhoosi laoruumidena. XIX sajandi teisel poolel valminud ühekorruselises kellatornis paikneb aastal 1992 valatud kell. Selle esimene rist pärineb aastast 1760. Praegune kabel valmis XIX sajandi teisel poole. See on ühekorruseline hoone, mille lääneküljel asub nelinurkne apsiid. Selle tornikestel asunud metallristid eemaldati ajal, mil hoone kuulus kohalikule kolhoosile. Aastal 1964 eemaldati sealsed kunstiväärtused ja liturgiariistad ning viidi need Telšiai koduloomuuseumisse. Aastal 1991 annetas kunstiajaloolane Antanas Viskontas kabelile uue altari.

Elanikkond
----------

|  |  |
| --- | --- |
| * 176 (1902)
* 322 (1923)
* 278 (1959)
* 266 (1970)
* 258 (1979)
 | * 216 (1985)
* 167 (1989)
* 192 (2001)
* 153 (2011)
* 115 (2021)
 |

Viited
------

1. ↑  Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo
2. ↑  Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022.
3. ↑
4. ↑  *Feodalinių žemės valdų Lietuvoje inventorių aprašymas.* V. Abramavičius. - Vilnius, 1963, lk. 49.
5. ↑  Švietimo darbas. - 1927. - Nr. 7. - lk. 703.
6. ↑  Geidžių akmuo, vad. Trobele, Pirtele
7. ↑  Vaitkevičius V. Senosios Lietuvos šventvietės. Žemaitija, Vilnius 1998, 161-162 lk.
8. ↑  Saugomų teritorijų valstybės kadastras
9. ↑  Geidžių kaimo koplytėlė
10. ↑  Geidžių Šv. Onos koplyčios pastatų kompleksas
11. ↑  Šv. Onos koplyčios pastatų komplekso varpinė
12. ↑  Geidžių Šv. Onos koplyčios pastatų komplekso Šv. Onos koplyčia

Välislingid
-----------

 Geidžiai – pildid, videod ja helifailid Wikimedia Commonsis
* Küla portaalis vietoves.Lt
* Küla Mažeikiai piirkonna entsüklopeedias

| * v
* r
Tirkšliai valla haldusjaotus |
| --- |
| 
**alevid:** **Tirkšliai** |
| 
**külad:** Balėnos **·**  Bružai **·**  Daubariai **·**  Gauryliai **·**  Geidžiai **·**  Jautakiai **·**  Jonaičiai **·**  Kruciai **·**  Lėlaičiai **·**  Lėteniai **·**  Medžialenkė **·**  Meinoriai **·**  Paventė **·**  Pievėnai **·**  Plėnakiai **·**  Spurganai **·**  Tirkšliai **·**  Užlieknė **·**  Voveriai |